Josip Zappalorto
Josip Zappalorto (1909 - 1971) bio je hrvatski filmski glumac.

Biografija 
Josip je rođen 1909. godine u Kotoru, Crna Gora kao najstarije od troje djece u obitelji postolara talijanskog porijekla Vjekoslava Zappalorta. Nakon završenog studija prava u Zagrebu karijeru je započeo daleko od kazališnih dasaka u jugoslavenskom ministarstvu financija u Beogradu, gdje je upoznao i svoju suprugu Anđelku Runić. Od 1941. godine pa do kraja drugog svjetskog rata radio je u Firenci kao diplomat/konzul. Nakon završetka rata i povratka u Hrvatsku, točnije u Opatiju postao je član Hrvatskog narodnog kazališta u Rijeci, Ivana pl. Zajca, gdje je radio sve do svoje iznenadne smrti 1971. godine.

Karijera 
Svoje poznavanje jezika Josip je iskoristio za nastupe u raznim ko-produkcijskim filmovima i serijama u kojima je ostvario manje uloge kao npr. u Kući na obali (Das Haus an der Küste iz 1954. godine – njemačko, austrijsko, jugoslavenska koprodukcija),  Old Surehand iz 1965. (zapadnonjemačko-jugoslavenska koprodukcija prema motivima romana K.May-a). Iako je u kazalištu ostvario niz uloga, najpoznatiji je po filmskoj ulozi visoko pozicioniranog ustaškog bankara Molnara u filma Abeceda straha (1962.) u čiju kuću dolazi partizanska ilegalka Vera (Vesna Bojanić). Fadil Hadžić, redatelj ovog filma iz vala tzv. komornih ratnih filmova, u članku iz „Hrvatskog filmskog ljetopisa“ br. 34/2003 naveo je da je za ulogu Molnara „uzeo riječkog talijanskog glumca Josipa Zappalorta ponajprije zato što mu se svidjelo njegovo filmsko lice slično onom Jeana Gabina“. Redateljeva intervencija i suzdržana gluma J. Zappalorta rezultirali su Zlatnom arenom u Puli za najbolju sporednu ulogu 1962. godine.

Filmografija

Vanjske veze

Hrvatski filmski glumci
Jugoslavenski filmski glumci
Biografije, Kotor